laion/Wikipedia-Exotic huggingface dataset:
კოსმონავტთა ზღვა

კოსმონავტთა ზღვა — განაპირა ზღვა სამხრეთის ოკეანეში. ვრცელდება კონტინენტ ანტარტიდის ნაპირებთან, ენდერბის მიწასა და რისერ-ლარსენის ზღვას შორის, რომლისგანაც გამოყოფილია გუნერუსის წყალქვეშა ქედით. კოსმონავტთა ზღვის აღმოსავლეთით გაწოლილია თანამეგობრობის ზღვა, დასავლეთით რისერ-ლარსენის ზღვა. ფართობი 698,6 ათ. კმ². სიღრმე 4798 მ-მდე. მთელი წლის განმავლობაში დაფარულია მოდრეიფე ყინულებით, ბევრია აისბერგი. სახელი უწოდეს 1962 წელს საბჭოთა ანტარქტიდული ექსპედიციის წევრებმა პირველი კოსმონავტების პატივსაცემად. ნაპირებზე მოქმედებს რუსეთის, იაპონიისა და ბელორუსის სამეცნიერო სადგურები. კოსმონავტთა ზღვა — სტატია დიდი რუსული ენციკლოპედიიდან (რუსული)
მაიაბეკე

მაიაბეკე (ესპ. Mayabeque) — მდინარე დასავლეთ კუბაში. მიიჩნევა უდიდესად კუბის სამხრეთ-დასავლეთ აუზში. გააჩნია ვრცელი სამდინარო ქსელი, რომელიც მოიცავს გუინესის, სან-ხოსე-დე-ლას-ლახასის, ხარუკოს, მადრუგისა და მელენა-დელ-სურის მუნიციპალიტეტებს. მაიებეკე ყოფილი ჰავანის პროვინციის უდიდესი მდინარე იყო, ამჟამად კი (2011) მაიაბეკეს პროვინციის მთავარი მდინარეა, რომელსაც სახელი მისგან ეწოდა. მიედინება ჩრდილოეთიდან სამხრეთისკენ. მის ნაპირებთან გაშენებული მნიშვნელოვანი ისტორიული ქალაქი გუინესი. მაიაბეკეს ცივი წყალი ზაფხულში საუკეთესო საშუალებაა საბანაოდ. ერთვის კარიბის ზღვას, მელენა-დელ-სურში. კუბის მდინარეების სია http://www.fiu.edu/~fcf/enviromental.crisis.html http://mayabeque.blogia.com/ http://www.thehouseofblogs.com/articulo/el_rio_mayabeque_cuento-26521.html დაარქივებული 2011-07-17 საიტზე Wayback Machine.
ინდიელების ხეობა

ინდიელების ხეობა (ესპ. Valle de los Ingenios) — სამი ურთერთდაკავშირებული ხეობის სერია კუბაში, ქალაქ ტრინიდადიდან 12 კმ-ში. სამი ხეობა — სან-ლუისი, სანტა-როსა და მეიერი XVIII საუკუნიდან XIX საუკუნის ბოლომდე შაქრის წარმოების ცენტრს წარმოადგენდა. წარმოების პიკში, ამ ხეობაში შაქრისგადამამუშავებელი 50 ფაბრიკა ფუნქციონირებდა, რომელთაც გარს ერტყა შაქრის ლერწმის პლანტაციები, სადაც სულ 30 000 მონა შრომობდა. ტერიტორიის ფართობია 270 კმ² და მოიცავს შაქრის 70 ყოფილ საწარმოს. მათი უმრაველსობა დღეს დანგრეულია, მაგრამ ზოგიერთი მათგანი დღემდე ხელუხლებელია. 1988 წელს, ინდიელთა ხეობა და მისი მეზოებლი ქალაქი ტრინიდადი იუნესკომ მსოფლიო მემკვიდრეობის ძეგლთა სიაში შეიტანა. ხეობა კოშკი მანაკა ინსაგას მამულთან მონების საცხოვრებელი მანაკა ინსაგას მამულთან სახლი მანაკა ინსაგას მამულთან ხედი ტრინიდადიდან იუნესკოს მსოფლიო მემკვიდრეობის ძეგლები კუბაში მსოფლიო მემკვიდრეობის ძეგლების სია ამერიკაში World Heritage List: Trinidad and the Valle de los Ingenios. UNESCO (1997). ციტირების თარიღი: 26 March 2007. Rachel Carley (2000). Cuba: 400 Years of Architectural Heritage. Watson-Guptill, გვ. 224. ISBN 0823011283.  Information from the Municipal Museum in Trinidad. Retrieved 25 March 2007 Information from the Iznaga Manaca Estate. Retrieved 25 March 2007 Trindad Spanish. Organización de las Ciudades del Patrimonio Mundial. ციტირების თარიღი: 26 March 2007.
სან-პედრო-დე-ლა-როკის ციხესიმაგრე

სან-პედრო-დე-ლა-როკის ციხესიმაგრე (ესპ. Castillo de San Pedro de la Roca) — XVII საუკუნის სათავდაცვო ნაგებობა კუბაში. აგებულია ქალაქ სანტიაგო-დე-კუბის დასაცავად. 1997 წელს იუნესკომ ციხესიმაგრე გამოაცხადა მსოფლიო მემკვიდრეობის ძეგლად. ციხესიმაგრის პროექტი შეიქმნა 1637 წელს, მილანელი სამხედრო ინჟინერიის სკოლის წარმომადგენლის ჯიოვანი ბატისტა ანტონელის მიერ, ქალაქის გუბერნატორ პედრო დე ლა როკა-ი-ბორხას ბრძანებით, რათა ქალაქი დაეცვათ მეკობრეებისაგან. მშენებლობა დაიწყო 1638 წელს და გრძელდებოდა 42 წელიწადი, 1670 წლამდე. ამჟამად მუზეუმში განთავსებულია მეკობრეთა მუზეუმი. იუნესკოს მსოფლიო მემკვიდრეობის ძეგლები კუბაში მსოფლიო მემკვიდრეობის ძეგლების სია ამერიკაში ვიკისაწყობში არის გვერდი თემაზე: სან-პედრო-დე-ლა-როკის ციხესიმაგრე World Heritage List: San Pedro de la Roca Castle, Santiago de Cuba. UNESCO (1997). ციტირების თარიღი: 1 March 2007. Rachel Carley (2000). Cuba: 400 Years of Architectural Heritage. Watson-Guptill, გვ. 224. ISBN 0823011283.  René Chartrand (2006). The Spanish Main 1493-1800. Osprey, გვ. 64. ISBN 1846030056.  Monumentos Nacionales: Castillo de San Pedro de la Roca del Morro Spanish. Consejo Nacional de Patrimonio Cultural. დაარქივებულია ორიგინალიდან — 10 მაისი 2009. ციტირების თარიღი: 1 March 2007.
ყავის პირველი პლანტაციების არქეოლოგიური ლანდშაფტი

ყავის პირველი პლანტაციების არქეოლოგიური ლანდშაფტი (ესპ. Paisaje arqueológico de las primeras plantaciones de café de Cuba) — იუნესკოს მსოფლიო მემკვიდრეობის ძეგლი კუბაში. იუნესკოს მსოფლიო მემკვიდრეობის ძეგლები კუბაში მსოფლიო მემკვიდრეობის ძეგლების სია ამერიკაში იუნესკოს საიტი ↑ Archaeological Landscape of the First Coffee Plantations in the South-East of Cuba ინგლისური.
მაქსიმო-გომესი (კუბა)

მაქსიმო-გომესი (ესპ. Máximo Gómez) — ქალაქი კუბაში, მატანსასის პროვინციაში. ქალაქი დაარსდა 1770 წელს გუანახაიაბოს სახელწოდებით. ქალაქს სახელი შეეცვალა განმათავისუფლებელი ბრძოლის ლიდერის მაქსიმო-გომესის პატივსაცემად. ქალაქი მაქსიმო-გომესი 1978 წლამდე იყო მუნიციპალიტეტი, რომელიც შეიცავდა რანჩო-დელ-მედიოსა და საბანილია-დე-ლა-პალმას კომუნებს. მოგვიანებით მისი ტერიტორია შეუერთდა მარტის მუნიციპალიტეტს. მაქსიმო-გომესი (ესპანური)
ჯონ ლენონის პარკი

ჯონ ლენონის პარკი (ესპ. Parque John Lennon) — საზოგადოებრივი პარკი კუბაში, ქვეყნის დედაქალაქ ჰავანის რაიონ ვედადოში. პარკის ერთ-ერთ სკამზე არის The Beatles-ის ყოფილი წევრის ჯონ ლენონის ქანდაკება, რომელიც სკამის მარჯვენა მხარეზე ზის. მოქანდაკეა კუბელი ხელოვანი ხოსე ვილია სობერონი. მარმარილოს ფილაზე სკამის საფუძველთან არსებობს წარწერა: „Dirás que soy un soñador pero no soy el único“, რომელიც ჯონ ლენონის სიმღერის Imagine-ის გარკვეული ფრაზების ესპანური თარგმანია. დღეისათვის ჯონ ლენონის ქანდაკება მოკლებულია მომრგვალო სათვალეებს, რომელიც რამდენიმეჯერ იყო მოპარული ან მომტვრეული. მოხუცი დაცვის წევრების ხილვა სკამზე ხშირად არის შესაძლებელი, რომლებიც საჭიროების შემთხვევაში ქანდაკებას უმაგრებენ სათვალეებს. ჯონ ლენონის ქანდაკება გაიხსნა 2000 წლის 8 დეკემბერს. გახსნის ცერემონიას დაესწრო კუბის პრეზიდენტი ფიდელ კასტრო. შეგიძლიათ იხილოთ მედიაფაილები თემაზე „ჯონ ლენონის პარკი“ ვიკისაწყობში. Once-shunned Lennon now feted in communist Cuba დაარქივებული 2005-03-19 საიტზე Wayback Machine. ↑ Мартин Хастингс. Куба: Путеводитель. — М.: Фаир-Пресс, 2005. ISBN 5-8183-0985-1 — Стр. 63
საქართველოს საბჭოების I ყრილობა

სრულიად საქართველოს საბჭოების I ყრილობა (25 თებერვალი — 4 მარტი, 1922, თბილისი) — საქართველოს საბჭოების რიგით პირველი ყრილობა. ესწრებოდა 307 დელეგატი გადამწყვეტი და 73 სათათბირო ხმით. დღის წესრიგი:საქართველოს საერთაშორისო და საშინაო მდგომარეობა (ფილიპე მახარაძე), ამიერკავკასიის ფედერაციის შესახებ (მ. ორახელაშვილი), სახალხო მეურნეობის უმაღლესი საბჭოს (მ. ტოროშილიძე), სასურსათო საქმის სახალხო კომისარიატის (ა. ერქომაიშვილი), მიწათმოქმედების სახალხო კომისარიატის (ი. ჟვანია), წითლი არმიის ორგანიზაციის (სერგო ორჯონიკიძე), შიმშილობასთან ბრძოლის შესახებ (ფ. მახარაძე), საქართველოს სსრ კონსტიტუციის დამტკიცება (ბ. კვირკველია), არჩევნები. ყრილობამ მიიღო საქართველოს სსრ პირველი კონსტიტუცია. აირჩია ხელისუფლების უმაღლესი ორგანო — ცენტრალური აღმასრულებელი კომიტეტი (ცაკ), ხოლო თავის პირველ სხდომაზე შექმნა მთავრობა — საქართველოს სახალხო კომისართა საბჭო, აირჩია დელეგატები ამიერკავკასიის სფსრ I ყრილობისათვის. საქართველოს I მოწვევის ცაკის პირველი სესია — 7.3.1922, თბილისი; საქართველოს I მოწვევის ცაკის მეორე სესია — 14 - 19.4.1922, თბილისი; საქართველოს I მოწვევის ცაკის მესამე სესია — 2 - 9.10.1922, თბილისი; საქართველოს I მოწვევის ცაკის მეოთხე სესია — 19 - 22.1.1923, თბილისი; საქართველოს I მოწვევის ცაკის მეხუთე სესია — 18 - 22.6.1923, თბილისი. ნარსია გ., ქართული საბჭოთა ენციკლოპედია, ტ. 9, თბ., 1985. — გვ. 180. I Всегрузинский Съезд Советов (Тифлис) ↑ გაზ. „კომუნისტი“, №45, 25 თებერვალი, 1922
ბერი (2011 წლის ფილმი)

ბერი (ფრანგ. Le Moine) — რეჟისორ დომინიკ მოლის კინოფილმი, რომელიც საფრანგეთში გამოვიდა 2011 წლის 13 ივლისს. გადაღებულია ამავე სახელწოდების გოთიკური რომანის „ბერის“ მიხედვით. მთავარ როლშია ფრანგი მსახიობი ვენსან კასელი. ფილმის სიუჟეტი ეფუძნება ახალგაზრდა კაპუცინელი ბერის ამბროსიოს ცხოვრებას. ფილმის მოქმედება ვითარდება XVIII საუკუნეში. ერთ დღეს იმ მონასტერს, სადაც ბერი ამბროსიო ცხოვრობდა ეწვევა ნიღაბში მყოფი ახალგაზრდა სახელად ვალერიო. როგორც შემდეგ გაირკვევა ეს ახალგაზრდა გოგონაა სახელად მატილდა. მორწმუნე ბერს სწორედ მატილდა შეაცდენს. მალე ბერის საიდუმლოს ფარდა აეხადა და მას ინკვიზიციას გადასცემენ. სურვილი, გაექცეს საშინელ ტანჯვას ბერი მოელაპარაკება თავად ეშმაკს, მაგრამ ის მოტყუებული დარჩება. „ბერი“ — კინოფილმების ინტერნეტ-მონაცემთა ბაზა (ინგლისური) ვენსან კასელი ფილმის შესახებ დაარქივებული 2011-10-09 საიტზე Wayback Machine. (ინგლისური)
მიკროორგანიზმები

მიკროორგანიზმი, მიკრობები (ბერძ. μικρός) mikrós, „პატარა“ და ὀργανισμός „ორგანიზმი“ ) — მიკროსკოპული ორგანიზმი, რომელიც შედგება ერთი უჯრედისაგან. მიკროორგანიზმები არსებობენ ნიადაგში, წყალში, ჰაერში, ცოცხალ ორგანიზმებზე და მათ შინაგან ორგანოებში. მიკროორგანიზმების შემსწავლელი მეცნიერებაა მიკრობიოლოგია. მიკრობებზე პირველი დაკვირვებები დაიწყო ნიდერლანდელმა მეცნიერმა ანტონ ვან ლევენჰუკმა, 1675 წელს, საკუთარი დიზაინით შექმნილი მიკროსკოპით. ბაქტერიები ლურჯ-მწვანე წყალმცენარეები სოკოები პროკარიოტი ვირუსები ჩვენი მიკრო ბიოლოგიური პლანეტა დაარქივებული 2013-02-15 საიტზე Wayback Machine. "Uncharted Microbial World: მიკროორგანიზმები და მათი გავლენა გარემოზე" დაარქივებული 2008-05-27 საიტზე Wayback Machine. Understanding Our Microbial Planet: მეტეგონიზმის ახალი მეცნიერება დაარქივებული 2013-02-15 საიტზე Wayback Machine. სამედიცინო მიკრობიოლოგია დაარქივებული 2009-09-20 საიტზე Wayback Machine.
კასტილიო-დე-ხაგუა

კასტილიო-დე-ხაგუა (ესპ. Castillo de Jagua) — ციხესიმაგრე კუბაში, ქალაქ სიენფუეგოსის სამხრეთით. მდებარეობს სიენფუეგოსის უბის სიახლოვეს, ხაგუის პორტში. ციხესიმაგრე კარიბელი მეკობრეებისგან უბის დასაცავად 1740-იან წლებში ესპანეთის მეფე ფილიპე V-მ ააგო, ვინაიდან მეკობრეები სწორედ ამ ადგილზე უშვებდნენ ღუზას მანამ, სანამ 1819 წლიდან ქალაქ სიენფუეგოსის დასახლება დაიწყებოდა. თავდაპირველად ნაგებობას კასტილიო-დე-ნუესტრა-სენიორა-დე-ლოს-ანხელოს-დე-ხაგუა ეწოდა (Castillo de Nuestra Señora de los Ángeles de Jagua). Castillo de Jagua, Botanic Garden Cienfuegos
ლა-კაბანია

ფორტალესა-დე-სან-კარლოს-დე-ლა-კაბანია (ესპ. Fortaleza de San Carlos de la Cabaña), აგრეთვე ცნობილი როგორც ლა-კაბანია — XVIII საუკუნის ერთ-ერთი უდიდესი ციხესიმაგრის კომპლექსი მთელს ლათინურ ამერიკაში. მდებარეობს კუბის დედაქალაქ ჰავანაში, ნავსაგდურის აღმოსავლეთ ნხარეს, ზღვის დონიდან 200 მ სიმაღლის ბორცვზე, ელ-მოროს ციხესიმაგრის გასწვრივ. ლა-კაბანიის მშენებლობა 1763 წელს ესპანეთის მეფე კარლოს III-მ დაიწყო, კუბაში კოლონიური ძალაუფლების გასაკონტროლოებლად, მას შემდეგ, რაც ბრიტანეთის ძალებმა ჰავანის აღება მოახერხეს. გააანალიზეს რა, რომ ქალაქი არ იყო სათანადოდ დაცული და ეშინოდათ შვიდწლიანი ომისას ბრიტანეთის კოლონიური დაპყრობების გაგრძელების, ჰავანის დაცვის გაძლიერების მიზნით ესპანელებმა ახალი ციხესიმაგრეების მშენებლობა დაიწყეს. XVI საუკუნის საფორტიფიკაციო ნაგებობები ელ-მოროს ციხესიმაგრით ჩაანაცვლეს, ლა-კაბანია კი იმ დროისთვის ახალი სამყაროს მეორე უმსხვილესი კოლონიური სამხედრო ნაგებობა იყო. მისი მშენებლობა 1774 წელს დასრულდა, რაშიც ესპანეთმა საკმაოდ დიდი ხარჯი გაიღო. მომდევნო ორასი წლის მანძილზე, ციხესიმაგრე როგორც სამხედრო, ისე საპყრობილის ფუნქციებსაც ასრულებდა, როგორც ესპანეთის, ისე დამოუკიდებელი კუბის ჟამს. სამხედრო ციხედ ის ფულხენსიო ბატისტას რეჟიმის დროს გამოიყენებოდა. 1959 წელს, აჯანყებულებმა ჩე გევარას მეთაურობით, ლა-კაბანია აიღეს. ისინი მას რამდენიმე თვის განმავლობაში, კუბის რევოლუციის მიმდინარეობისას, იყენებდნენ როგორც შტაბს და სამხედრო საპყრობილეს. ამ დროის განვალობაში, გევარა ხელმძღვანელობდა რევოლუციურ ტრიბუნალსა და კრიმინალში ეჭვმიტანილების, პოლიტიკური პატიმრების, მოღალატეების, ინფორმატორებისა (chivatos) და ბატისტას საიდუმლო პოლიციის წევრების სიკვდილით დასჯას. ელ-მოროს ციხესიმაგრესთან ერთად კომპლექსი ამჟამად ისტორიული პარკის ნაწილია და საზოგადოებისთვის ღიაა; ფუნქციონირებს რამდენიმე მუზეუმი. ამ დროიდან მოყოლებული, ყოველ საღამოს 9 საათზე, ისვრიან ზარბაზნიდან, რასაც "El Cañonazo de las 9"-ს უწოდებენ. ეს ტრადიცია ჯერ კიდევ კოლონიური ხანიდან მომდინარეობს, როდესაც ასეთი ფორმით ქალაქის კედლების ჭიშკრების დახურვას იუწყებოდნენ. ციხესიმაგრის სამლოცველო გასასვლელი კომპლექსის ნაგებობებს შორის კაბინეტი, საიდანაც სავარაუდოდ ჩე გევარა მართავდა ციხესიმაგრეს კარიბის კრიზისის დროს "History of Havana's Fortress Cabana" დაარქივებული 2012-02-04 საიტზე Wayback Machine. . ↑ Anderson, Jon Lee. Che Guevara: A Revolutionary Life, New York: 1997, Grove Press, pp. 372-425. ↑ | "216 documented victims of Che Guevara in Cuba: 1957 to 1959[მკვდარი ბმული]" | 24.8 KiB, from Armando M. Lago, Ph.D.'s Cuba: The Human Cost of Social Revolution.
მოროს ციხესიმაგრე

მოროს ციხესიმაგრე (ესპ. Castillo de los Tres Reyes Magos del Morro) — თვალწარმტაცი ციხესიმაგრე კუბის დედაქალაქ ჰავანაში, რომელიც იცავს ჰავანის უბის შესასვლელს (ეუტასთან). სტრუქტურის გეგმა დააპროექტა იტალიელმა ინჟინერმა ხუან ბაუტისტა ანტონელიმ. როდესაც იგი აშნედა, 1589 წლისთვის, ეუტა გერმანელების კონტროლქვეშ იყო. სახელი ეწოდა იმ ბიბლიური მოგვებისგან, რომლებიც იესოს მოსანახულებლად მივიდნენ შობის შემდეგ. 1762 წელს ციხე ბრიტანელებმა აიღეს. მოროს ციხიხგან სახელი მიიღო სხვა სტრუქტურებმა ქალაქ სანტიაგო-დე-კუბაში და კასტილიო-დე-სან-ფელიპე-დე-მორომ პუერტო-რიკოს დედაქალაქ სან-ხუანში. ციხე ძველი ჰავანის ნავსადგურის მოპირდაპირე მხარეს, შემაღლებულ კონცხზე მდებარეობს და კარგად ჩანს რამდენიმე მილის სიშორიდანაც. იგი ნავსადგურის შესაასვლელს აკონტროლებდა. ამ სიმაგრის აშენება 1589 წელს, ჰავანის ნავსადგურზე თავდასხმების ერთგვარი პასუხი იყო. ციხესიმაგრის პირველი მოქმედება 1762 წლით თარიღდება, როდესაც ბრიტანული ექსპედიციისას ეუტას წინააღმდეგ ლორდი ალბემარლე აღმოსავლეთ ჰავანას მოადგა კოხიმართან და ციხეს შეუტია, რომელსაც იმ დროს ლუის ვისენტე დე ველასკო ე ისლა იცავდა. მიუხედავად ამისა ის დაეცა, რადგან ბრიტანელებმა სიმაგრის ერთ-ერთი ბასტიონი აიღეს. როდესაც ის 1763 წელს კვლავ ესპანეთს დაუბრუნდა, უსაფრთხოების გაძლიერების მიზნით ესპანელებმა იქვე ლა-კაბანიის ციხესიმაგრე ააგეს, რათა მომავალში მსგავსი შემთხვევები თავიდან აერიდებინათ. შიდა ნაწილი შიდა ნაწილი ვიკისაწყობში არის გვერდი თემაზე: მოროს ციხესიმაგრე Informationen zur Festung auf oldhavanaweb.com დაარქივებული 2014-04-07 საიტზე Wayback Machine. (englisch) Informationen zur Festung auf cubaheritage.org დაარქივებული 2016-12-30 საიტზე Wayback Machine. (englisch) Kurzer geschichtlicher Abriss ↑ Castillo de los Tres Reyes Magos del Morro in Havana – Euta. Tourist Spots Around the World. დაარქივებულია ორიგინალიდან — 2011-06-21. ციტირების თარიღი: 2011-09-09.
ვედადო

ვედადო (ესპ. El Vedado) — კუბის დედაქალაქ ჰავანის ისტორიული რაიონი. შედის პლასა-დე-ლა-რევოლუსიონის მუნიციპალიტეტში. აღმოსავლეთით ესაზღვრება ცენტრალური კუბა. დასავლეთით მდებარეობს რაიონი მირამარი, რომელიც ვედადოსაგან გამოყოფილია მდინარე ალმენდარესით. ვედადოდან მირამარში მიდის 23-ე ქუჩა, რომელიც ვედადოს მთელ ტერიტორიას კვეთს. რაიონის ჩრდილოეთ განაპირა მხარეს ვრცელდება მალეკონის სანაპირო, სადაც რეგულარულად იმართება გასართობი და საზოგადოებრივი ღონისძიებები. ბევრია რესტორნები, სასტუმროები და კლუბები. ვედადოში მდებარეობს ჰავანის უნივერსიტეტი, ჯონ ლენონის პარკი და კოლონის სასაფლაო, სადაც დაკრძალულები არიან ცნობილი პოლიტიკოსები, სპორტსმენები, მხატვრები, მწერლები, მსახიობები და სხვ. ჰავანა პლასა-დე-ლა-რევოლუსიონი ვედადო — ინფორმაცია დაარქივებული 2012-04-05 საიტზე Wayback Machine.
ჰავანის უნივერსიტეტი

ჰავანის უნივერსიტეტი (ესპ. Universidad de La Habana) — სახელმწიფო უნივერსიტეტი კუბაში, ქალაქ ჰავანაში. დაარსდა 1728 წელს როგორც კათოლიკური უნივერსიტეტი. წარმოადგენს კუბის უძველეს უმაღლეს სასწავლებელს. უნივერსიტეტს დღეისათვის გააჩნია 15 ფაკულტეტი, სადაც 60 ათასი სტუდენტი სწავლობს. თავდაპირველად უნივერსიტეტს ეწოდებოდა რეალ-ი-პონტიფიკია-უნივერსიდად-დე-სან-იერონიმო-დე-ლა-ჰაბანა, რაც ესპანურიდან ითარგმნება როგორც წმინდა იერონიმის სამეფო და საპაპო უნივერსიტეტი. იგი გაიხსნა ფილიპე V-ისა და ინოკენტი XIII-ის განკარგულებით. 1842 წელს უნივერსიტეტმა შეიცვალა სტატუსი და მოსწავლე სტუდენტებისთვის დაწესდა საერო განათლება. რამდენიმეჯერ გადაკეთდა, პირველად შეიქმნა ძველ ჰავანაში, სახელწოდებით სან-ხუან-დე-ლეტრანი, ხელმეორედ გადაკეთდა 1902 წლის 1 მაისს და იგი გადაიტანეს ჰავანის რაიონ ვედადოში. შენობის ინტერიერი მორთულია არამანდო მენოკალის მიერ, სადაც 7 ფრესკაზე სიმბოლურად არის გამოსახული მედიცინის, ხელოვნების, აზროვნების, ლიტერატურის, სამართლისა და სხვ. დარგები. უნივერსიტეტის მთავარ შესასვლელთან არის ალმა-მატერის ბრონზის სტატუა, რომელიც შექმნა მარიო კორბელმა 1919 წელს. ჰავანის უნივერსიტეტში არის 15 ფაკულტეტი და 14 სამეცნიერო-კვლევით ცენტრი ეკონომიკის, ბუნებისმეტყველების, სოციალურ და ჰუმანიტარულ დარგებში. ჰავანის უნივერსიტეტში სხვადასხვა დროს სწავლობდნენ: ფიდელ კასტრო რაულ კასტრო რამონ გრაუ ანტონიო ნუნიეს ხიმენესი ხოსე ლესამა ლიმა ხოსე მარია ერედია ქართული საბჭოთა ენციკლოპედია, ტ. 11, თბ., 1987. — გვ. 587. შეგიძლიათ იხილოთ მედიაფაილები თემაზე „ჰავანის უნივერსიტეტი“ ვიკისაწყობში. ჰავანის უნივერსიტეტი (ესპანური) ჰავანის უნივერსიტეტი დაარქივებული 2011-12-07 საიტზე Wayback Machine. (ინგლისური) ↑ https://web.archive.org/web/20221123144401/https://www.auf.org/les_membres/nos-membres/ ↑ https://csuca.org/es/universidades-miembros/
კუბა-საქართველოს ურთიერთობები

კუბა-საქართველოს ურთიერთობები — წარმოადგენს ურთიერთობებს კუბასა და საქართველოს შორის. კუბასთან დიპლომატიური ურთიერთობები დამყარდა 1992 წლის 18 აპრილს. კარლოს პალმაროლა კორდერო (2000 -2003 წწ.) (რეზიდენციით ქ. მოსკოვი) მარტი მარტინეს ხორხე (2003- 2006 წწ.) (რეზიდენციით ქ. მოსკოვი), ხულიო გარმენდია პენია (2007 წლის 10 იანვარი - 2008 წლის ივლისი) (რეზიდენციით ქ. კიევი). მარსელო კაბალიერო ტორესი (2008 წლის ივლისი - დღემდე) (რეზიდენციით ქ. ბაქო) მალხაზ მიქელაძე (2011 წლის სექტემბერი - დღემდე) (რეზიდენციით ქ. მეხიკო) 2009 წლის 19 ნოემბერს კუბის დედაქალაქ ჰავანაში გაიმართა პოლიტიკური კონსულტაციები საქართველოსა და კუბის მხარეს შორის, რომლის დროსაც განხილულ იქნა მხარეთა შორის პოლიტიკური და კულტურული ურთიერთობების განვითარების პერსპექტივები. 2009 წლის 2-5 დეკემბერს საქართველოს პრეზიდენტის მიხეილ სააკაშვილისათვის რწმუნებათა სიგელების გადაცემის მიზნით თბილისს ეწვია საქართველოში კუბის რესპუბლიკის საგანგებო და სრულუფლებიანი ელჩი (რეზიდენციით ქ. ბაქო) მარსელო კაბალიერო ტორესი. 2011 წლის 1-4 ივნისს საქართველოს საგარეო საქმეთა მინისტრი ოფიციალური ვიზიტით კუბის რეპუბლიკას ეწვია, რომლის ფარგლებში შეხვედრები გამართა კუბის რესპუბლიკის საგარეო საქმეთა მინისტრთან და კულტურის მინისტრთან. 2011 წლის 16 სექტემბერს მექსიკის შეერთებულ შტატებში საქართველოს საგანგებო და სრულუფლებიანმა ელჩმა მალხაზ მიქელაძემ რწმუნებათა სიგელები გადასცა კუბის რესპუბლიკის სახელმწიფო საბჭოს ვიცე-პრეზიდენტს გლადის მარია ბეხერანო პორტელას. საქართველოს საგარეო საქმეთა სამინისტრო კუბასთან ურთიერთობის შესახებ დაარქივებული 2011-11-06 საიტზე Wayback Machine. კუბის საგარეო საქმეთა სამინისტრო
საქართველო-ჰაიტის ურთიერთობები

საქართველო-ჰაიტის ურთიერთობები — წარმოადგენს ურთიერთობებს ჰაიტსა და საქართველოს შორის. ჰაიტთან დიპლომატიური ურთიერთობები დამყარდა 2011 წლის 16 დეკემბერს. ხელმოწერის ცერემონიალი ქ. ნიუ-იორკში, გაეროსთან საქართველოს მუდმივ წარმომადგენლობაში გაიმართა. ჰაიტის მხრიდან ოქმს ხელი მოაწერა ჰაიტის საქმეების დროებითმა რწმუნებულმა, საგანგებო და სრულუფლებიანმა ელჩმა, ჟან კაზომ, საქართველოს მხრიდან - საქართველოს მუდმივმა წარმომადგენელმა გაეროსთან, საგანგებო და სრულუფლებიანმა ელჩმა, ალექსანდრე ლომაიამ. საქართველოსა და ჰაიტის რესპუბლიკას შორის არსებული ურთიერთობები დაარქივებული 2012-05-14 საიტზე Wayback Machine. ↑ საქართველომ და ჰაიტიმ დიპლომატიური ურთიერთობები დაამყარეს
Mýa

მაია მარი ჰარისონი, უფრო მეტად ცნობილი ფსევდონიმით Mýa (დ. 10 ოქტომბერი 1979) — ამერიკელი მომღერალი, მუსიკალური პროდიუსერი, მოცეკვავე, მსახიობი, მოდელი, აქტივისტი და ფილანთროპი. დაიბადა და გაიზარდა ვაშინგტონში. 1988 წლის აპრილში ხმისჩამწერი ლეიბლის Interscope Records მხარდაჭერით გამოდის მისი სადებიუტო ალბომი სახელწოდებით Mýa, რომელიც ამერიკის შეერთებულ შტატებში გაიყიდა ამ ალბომის მილიონზე მეტი ასლი. მისი მეორე სტუდიური ალბომი სახელწოდებით Fear of Flying გამოვიდა 2000 წლის 25 აპრილს და წარმატება მთელ მსოფლიოში მოიპოვა. 2001 წელს ჰარისონმა კრისტინა აგილერასთან, ლილ-კიმთან და პინკთან ერთად ფილმ „მულენ-რუჟისთვის“ ჩაწერა საუნდტრეკი Lady Marmalade, რისთვისაც მიენიჭა თავის პირველი გრემის პრემია. 2003 წლის ივლისში გამოდის მაიას მესამე სტუდიური ალბომი სახელწოდებით Moodring. 2007 წლის 22 ოქტომბერს გამოდის მეოთხე სტუდიური ალბომი Liberation, რომელსაც ერთი წლის შემდეგ მოჰყვა მეხუთე სტუდიური ალბომი Sugar & Spice. მთავარი სტატია: Mýa-ს დისკოგრაფია. Mýa (1998) Fear of Flying (2000) Moodring (2003) Liberation (2007) Sugar & Spice (2008) K.I.S.S. (Keep It Sexy & Simple) (2011) Smoove Jones (2016) შეგიძლიათ იხილოთ მედიაფაილები თემაზე „Mýa“ ვიკისაწყობში. ოფიციალური საიტი Mýa AllMusic-ზე Mýa კინოფილმების ინტერნეტ-მონაცემთა ბაზაში
რგოლი (მრავალმნიშვნელოვანი)

რგოლი შეიძლება აღნიშნავდეს: რგოლი - აბსტრაქტული ალგებრის ცნება. რგოლი - ავიაციის სხვადასხვა გვარეობის ქვეგანაყოფი
დიდი დათვის ნისლიანი თანავარსკვლავედი

დიდი დათვის ნისლიანი თანავარსკვლავედი (იტალ. Vaghe stelle dell'Orsa) — რეჟისორ ლუკინო ვისკონტის 1965 წლის ფილმი. ფილმი ელექტრას ისტორიის ინტერპრეტაციაა და ინცესტის თემას ეხება. სათაური ჯაკომო ლეოპარდის პოეზიიდანაა აღებული. ერთ-ერთ მთავარ როლს კლაუდია კარდინალე ასრულებს. კლაუდია კარდინალე — სანდრა დოუსონი ჟან სორელი — ჯანი ვალდ-ლუცატი მაიკლ კრეიგი — ენდრიუ დოუსონი ფილმმა ვენეციის კინოფესტივალის მთავარი პრიზი, ოქროს ლომი აიღო. „Vaghe stelle dell'Orsa“ — კინოფილმების ინტერნეტ-მონაცემთა ბაზა (ინგლისური) კადრები ფილმიდან
უცხო (1967 წლის ფილმი)

უცხო (იტალ. Lo straniero) — რეჟისორ ლუკინო ვისკონტის 1967 წლის ფილმი. ფილმი ალბერ კამიუს მოთხრობა „უცხოს“ ეკრანიზაციაა. მთავარ როლს მარჩელო მასტროიანი ასრულებს. „უცხო“ — კინოფილმების ინტერნეტ-მონაცემთა ბაზა (ინგლისური) უცხო, „ნიუ-იორკ ტაიმზი“.
ლუდვიგი (ფილმი)

ლუდვიგი (იტალ. Ludwig) — რეჟისორ ლუკინო ვისკონტის 1972 წლის ფილმი. ფილმი ასახავს ბავარიის რომანტიკოსი მეფის, ლუდვიგ II-ის ცხოვრებას. ლუდვიგის როლს რეჟსორის მუზა და პარტნიორი, ჰელმუტ ბერგერი ასრულებდა. ლუდვიგი ვისკონტის გერმანული ტრილოგიის მესამე ფილმი იყო. ჰელმუტ ბერგერი — ლუდვიგ II ტრევორ ჰოვარდი — რიხარდ ვაგნერი სილვანა მანგანო — კოზიმა ფონ ბიულოვი გერტ ფრიობე — მამა ჰოფმანი ჰელმუტ გრიმი — გრაფი დურკჰაიმი რომი შნაიდერი — ელისაბედ ბავარიელი
ოჯახური პორტრეტი ინტერიერში

ოჯახური პორტრეტი ინტერიერში (იტალ. Gruppo di famiglia in un interno) — რეჟისორ ლუკინო ვისკონტის 1974 წლის ფილმი. ფილმის მოქმედება მიმდინარეობს ასაკოვანი პროფესორის ბინის ინტერიერში, რომლის მეზობლადაც ახალგაზრდა ოჯახი დასახლდება. ცხოვრება ბრძოლის ველია, სადაც ერთმანეთს ახალგაზრდობა და სიბერე ერკინება – მომხიბლავი, ძალ-ღონით სავსე, ურწმუნო ახალგაზრდები და ილუზიებს მოკლებული, მოგონებებში ჩაფლული, თავიანთი გამოცდილებითა და კულტურით თავმომწონე მოხუცები ფილმი ინგლისურად გადაიღეს, თუმცა იტალური დუბლიაჟი რეჟისორის მონაწილეობით განხორციელდა. ბერტ ლანკასტერი — პროფესორი ჰელმუტ ბერგერი — კონრად ჰუბელი სილვანა მანგანო — მარკიზა ბიანკა ბრუმონტი რომოლო ვალი — მიშელი კლაუდია კარდინალე — პროფესორის ცოლი დომინიკ სანდა — პროფესორის დედა ფილმის მიმოხილვა და კადრები რეცენზია პაულინ კელი
პადუა

პადუა (იტალ. Padova) — ქალაქი იტალიაში, ვენეტოს რეგიონში. პადუას პროვინციის ადმინისტრაციული ცენტრი. მდებარეობს ვენეციიდან დასავლეთით 20 კილომეტრში. ქალაქის მფარველად ითვლება წმინდა ანტონი პადუელი. შეგიძლიათ იხილოთ მედიაფაილები თემაზე „პადუა“ ვიკისაწყობში. პადუა, ტურისტული მეგზური ვიკივოიაჟზე ოფიციალური საიტი ↑ https://demo.istat.it/?l=it